Diari Oficial de la Generalitat Valenciana


Sumari del DOGV 4266, del 07-06-2002 (2002/6119)

DECRET 94/2002, de 4 de juny, del Govern Valencià, pel qual es disposa la creació de deute públic de la Generalitat Valenciana durant l'any 2002.
-------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/06/04/94/dof/vci/html**

### Dades del document

Número de DOGV
:   4266

Data del DOGV
:   07-06-2002

Secció del DOGV
:   I. DISPOSICIONS GENERALS

Número del document
:   2002/6119


Data del document
:   04-06-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * deute públic
    * hisenda regional

DECRET 94/2002, de 4 de juny, del Govern Valencià, pel qual es disposa la creació de deute públic de la Generalitat Valenciana durant l'any 2002. [2002/Q6119]
  
La Llei 10/2001, de 27 de desembre, de Pressuposts de la Generalitat Valenciana per a l'exercici 2002, establix en l'article 34 que durant l'exercici 2002 no s'incrementarà el deute de la Generalitat Valenciana, de forma que el seu saldo viu el 31 de desembre de 2002 no superarà el saldo corresponent a l'1 de gener de 2002. El dit límit serà efectiu al terme de l'exercici, podrà ser ultrapassat durant este, i es preveuen els casos pels quals es revisarà automàticament.
  
D'acord amb el que estipula la Llei d'Hisenda Pública de la Generalitat Valenciana, el Govern Valencià pot fixar les característiques del deute públic i els criteris relatius a la seua gestió. En virtut de la llei mencionada, el Decret 94/1996, de 21 de maig, del Govern Valencià, pel qual es regula la gestió del deute públic, la gestió financera i la coordinació de l'endeutament de les entitats autònomes i empreses de la Generalitat Valenciana, establix que l'emissió o la contractació del deute públic de la Generalitat Valenciana s'efectue a través de l'Institut Valencià de Finances.
  
En virtut d'això, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 4 de juny de 2002,
  
DECRETE
  
Article 1
  
La Generalitat Valenciana, a través de l'Institut Valencià de Finances, emetrà o contractarà deute públic a càrrec del pressupost de l'exercici 2002, d'acord amb el límit establit en l'article 34 de la Llei de Pressuposts de la Generalitat Valenciana per a este exercici; per això, el saldo del deute el 31 de desembre de 2002 no superarà el saldo corresponent a l'1 de gener del dit any, si bé el límit quedarà revisat automàticament per les excepcions que recull el mateix article.
  
Article 2
  
El deute que s'emetrà o contractarà segons el present decret, s'executarà d'acord amb allò previst en el Decret 94/1996, de 21 de maig, del Govern Valencià; en particular, allò estipulat en l'article 3 i les altres disposicions que el despleguen.
  
DISPOSICIÓ FINAL
  
El present decret entrarà en vigor el sendemà de la publicació en el Diari Oficial de la Generalitat Valenciana.
  
Valencia, 4 de juny de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,
  
VICENTE RAMBLA MOMPLET


Còpia Permalink ELI